
HVAR 1942 


Akcija Pape Dija XII. za mir 
i pravedni poredak u svijetu 


Naš Sv. Otac Papa upravo je neumoran 
borac za mir. On je već kao glavni suradnik 
blagopokojnog svog. predšasnika, najprije kao 
Nuncij, a zatim osobito kao papinski tajnik 
kroz punih deset godina, djelatno sudjelovao u 
svim onim akcijama, što ih je Sv. Stolica podu- 
zimala za održanje ugrožena mira u svijetu. 

Kada je pak zasio na papinsko prijestolje, 
u tmurno predvečerje novog svjetskog rata, 
sve je sile uložio, da bi odklonio taj strašan bič 
od bijednog čovječanstva. Nije se ustručavao 
da prihvati svaku zgodnu priliku te upozori, 
opportune i importune, i vlastodršce i narode 
na preteške posljedice novoga prijetećeg rata, 
pa je više puta u tom smislu govorio, bilo služ- 
benim -putem bilo javnim govorima. ' 

Tako je odmah sutradan nakon svog izbora, | 
dne 8. ožujka 1989., upravio čitavom svijetu 
prvu radio-poruku i pozvao sve nacije »na mir 
i slogu, tako da bi pojedini narodi složno, prija- 
teljski i sporazumno radili, Božjom pomoću, za 
napredak i sreću cjelokupne čovječanske obite- 
lji« (str. 6.).1) Istodobno »zazvao je Božju po- 
moć na sve, koji su na vlasti, na koje pada pre- 

1) Svi citati uzeti su iz knjige: Discorsi e Radio- 
messaggi di Sua Santita Pio XII. u dva sveska. Prvi 
sadrži govore Sv. Oca u jeziku, u kom su izrečeni, od 
2.|T11. 1989. do 1./III. 1940., a drugi od 1./III. 1940. do 
1./III. 1941, Oba sveska skupa zapadaju Lit. 60, a na- 
bavljaju se kod Societa Editrice »Vita e Pensiero«, Mi- 
lano, Via Ludovico Necehi N. 2. Ne može se naručiti 
jedan svezak bez drugoga. — OD. p. : 


di 


teški i veoma časni teret da vode narode blago- 
stanju i civilnom napredku« (Ibidem). ' 
Zatim je u svojoj homiliji, održanoj na 
Uskrs (9. travnja iste godine), opetovao istu 
vruću molbu pojedinim građanima, narodima i 
njihovim upravljačima, da svi porade za odr- 
žanje mira u svijetu, mira temeljena na pravdi 


i ljubavi. Opet, odgovarajući na čestitke kardi-- 
nalskog Zbora prigodom svog imendana (na 


dan Sv. Eugenija, dne 2. lipnja), spomenuo je 
svoje korake poduzete službenim putem počet- 
kom prošlog svibnja kod svih država »za saču- 
vanje stalnog mira, koji bi spasio slobodu i čast 


nacija« (str. 154.), i ponukao je sav svijet, da ' 


sve više vruće moli za tako uzvišenu svrhu. 
Videći pak, da, uza sva svoja nastojanja, 
sve više prijeti, da bukne ratni sukob, on u zad- 
nji čas, dne 24. kolovoza, upućuje ponovno ga- 
nutljivu radio-poruku »svim onima, koji u ovom 
času nose teret tolike odgovornosti, svim vođa- 
ma naroda, političarima, vojskovođama, govor- 
nicima na radiju i na skupštinama, svima, koji 
imaju neki upliv na misli i djelovanje svoje 
braće, zaklinjući ih u ime Božje, da svikolici 
ulože sve svoje sile, da bi se spriječio sukob, 
koji tako prijeti, i da bi se međusobni sporovi 
uredili mirnim i legalnim sporazumom« (str. 
 805.). 
Kad je pak, uza sve njegove napore za 
očuvanje mira, buknuo rat između Njemačke 
i Poljske, koji je povukao sobom tolike dru- 
ge europske narode, Sveti Otac nije sustav, 
nego je tada upravio svoje korake na ublaživa- 
nje nevolja, prouzročenih od ratnog vrtloga, i 
posvetio je svoju brigu olakšanju teškog stanja 
zarobljenika, bjegunaca s domaćeg ognjišta i 
tolikih drugih bijeda, koje rat sobom nosi bor- 
cima i neborcima. Ta je milosrdna akcija Sv. 
Oca našla odobravanja i pomoći skoro kod svih 
naroda. Tim je Sv. Stolica mnogo pridonijela 


5 
barem djelomičnom ublaženju teških ratnih po- 
sljedica. “E 

Nego očinsko srce Pija XII. nije moglo 
ostati samo pri tome. Trebalo je već sada mi- 
sliti na budući mir, trebalo je upozoriti čovje- 
čanstvo na neophodno potrebne uslove pravog i 
trajnog mira i zapriječiti, da se pri sklapanju 
toga mira ne bi ponovile kobne pogreške pro- 
šlosti. I baš u tom pogledu očitovala. se velika 
dalekovidnost, odlučnost i mudrost našeg Sv. 
Oca. On nije oklijevao, nego vođen jedino očin- 
skom brigom za izmučeno čovječanstvo, odmah 
se je na početku rata osvrnuo na sva ta preva- 
žna pitanja i jasno se je o tom izjavio u svom 
odgovoru na čestitke za Božić, što mu ih je, dne 
24. prosinca 19839., upravio u ime kardinalskog 


zbora kardinal dekan Granito Pignatelli di Bel- 


monte (str. 440.—443.). 


IZJAVA SV. OCA O BOŽIĆU 1989. 


“ Napomenuvši teške posljedice, što će za- 
stalno donijeti ovaj. strašni ratni sukob ne samo 
na duhovnom nego i na. ekonomskom te soci- 
jalnom polju kod svih naroda, naglasio je po- 
trebu, da se i vlastodršci i zdravi dio kod po- 
jedinih naroda već sada duboko zamisle u kobno 
stanje »ekonomske anemije«, koja će zahvatiti 
gospodarstvo čitavog čovječanstva iza ovog 
rata, pa i radi toga nužno je, da bi se što prije 
našlo načina te došlo do pregovora za pravedan 
i častan mir. Istodobno Papa je smatrao shod- 
nim da stavi pred oči čitave svjetske javnosti 
neke temeljne preduslove za pravedan i trajan 
mir. On je tom prilikom istaknuo pet glavnijih 
točaka, koje su izazvale veliku pozornost kod 
Svih naroda. Zaslužuje da ih dozovemo u pamet, 
da bismo ih imali i mi pred očima i o njima 
razmišljali, kako to i želi sam Sv. Otac. 


»1. Jedan od temeljnih uslova — veli Sv. Otac, — 
pravednog i časnog mira sastoji se u tome, da bude osi- 
gurano pravo na život i neovisnost svih naroda, veli- 
kih i malih, jakih i slabih. Životna volja jedne nacije 
ne smije nikada značiti smrtnu osudu za drugu naciju. 

2. Za očuvanje trajnog mira treba da se narodi 
oslobode teškog ropstva utakmice u ovužanju i pogibelji, 
da materijalna sila, mjesto da služi obrani prava, ne 
postane njegova tiranska tlačiteljica. Mirovni ugovori, 
koji ne bi pridali temeljnu važnost sporazumnom orga- 
mničnom i progresivnom razoružanju, toli na praktičnom 


koli na duhovnom području, i ne bi se pobrinuli, da se ' 


to lealno izvrši, očitovali bi, prije ili kasnije, svoju ne- 
temeljitost i pomanjkanje vitalnosti. ' 

3. U svakom prewređenju međunarodnog života 
odgovaralo bi načelima ljudske razboritosti, da sve 
stranke uzmu u obzir praznine ili manjkavosti prošlosti 
i stoga, stvarajući ili obnavljajući internacionalne usta- 
nove, koje imadu tako uzvišenu, ali istodobno tako tešku 
zadaću i punu najviših odgovornosti, trebalo bi držati 
pred očima iskustva, štono bi proizlazila iz neuspjeha 
. dli iz manjkavog funkcioniranja sličnih pređašnjih usta- 
nova. A budući da je ljudskoj slabosti tako mučno, 
pače skoro nemoguće, sve predvidjeti i sve osigurati u 
času pregovora za mir, kada je teško ostati prost od 
strasti i gorčine, stoga je od odlučne važnosti za časni 
prihvat mirovnih ugovora 1, da se izbjegne samovolj- 
nom i jednostavnom kršenju i tumačenju uvjeta tih 
ugovora, da bi se ustanovile juridičke wredbe, koje bi 
služile, da zajamče lealno i vjerno izvršenje ugovora, 
iu slučaju priznate potrebe, da ih revidiraju i isprave. 

4. Napose treba istaknuti jednu točku, koja bi se 
morala uzeti u obzir, ako se hoće bolje uređenje Euro- 
pe, a odnosi se na istinske potrebe i pravedne zahtjeve 
nacija i naroda2), kao što i narodnosmih manjina: 
zahtjeve, koji, i ako nijesu uvijek dovoljni kao uslovi 
striktnog prava, kada su u kreposti priznati i odobreni 


. 2) Ovdje Sv. Otac Papa misli na sudjelovanje 
siromašnijih naroda u prirodnim dobrima i sirovinama, 
što su im potrebne za njihov ekonomski život i razvitak. 

ugovori ili drugi juridički naslovi, koji se tomu protive, 
ipak zaslužuju blagohotno ispitivanje, da im se dođe u 
susret mirnim putem, i također, — gdje bi se našlo 
potrebnim, — pravičnom, razboritom i sporazumnom 
revizijom tih ugovora. Kad bi se tako uspostavilo pravo 
ravnovjesje između nacija i ponovno izgradili temelji 
izmjeničnog povjerenja, odstranila bi se mnoga ognji- 
šta, koja potiču na uporabu sile. _ 

.5. Nu najbolje i najpotpunije uredbe bit će ne- 
savršene i na koncu osuđene na neuspjeh, ako se omi, 
koji upravljaju sudbinama naroda, i sami narodi sve 
više ne zadahnu onim duhom, koji jedini može dati 
Život, auktoritet i obvezu mrtvom slovu paragrafa u 
međunarodnim uređenjima; naime onim osjećajem in- 
timne i duboke odgovornosti, koja mjeri i prosuđuje 
ljudske uredbe po svetim i neoborivim normama božan- 
skog prava; onom glađu i žeđom za pravdom, što je 
proglašena kao blaženstvo u Besjedi na _ Gori i koja 
traži kao naravni preduslov moralnu pravičnost; onom 
univerzalnom ljubavlju, koja je najjača jezgra i sadr- 
žaj kršćanskog ideala i stoga se proteže i na one, koji 
nemaju sreće da budu dionici naše svete vjere.« 


Napomenuvši poglavite točke za osiguranje 
pravednog i trajnog mira, koje sam iznio u do- 
slovnom prijevodu, Sv. Otac je nadodao, da do- 
bro znade velike poteškoće, koje sprečavaju po- 
stignuće toli uzvišena cilja, ali ako ikoja stvar 
traži živu suradnju svih plemenitih duhova, za- 
stalno ovo pitanje trajnoga pravednoga interna- 
cionalnog mira zaslužuje na prvom mjestu dje- 
latnu potporu svih dobromislećih, i zato on po- 
zivlje sve vjernike širom svijeta, da drže vazda 
svoju pamet i srce otvoreno ovim velikim idea- 
lima, eda tako, kada svrši ova ratna oluja, 
ustanu, kođ svih naroda i nacija, plemeniti i 
odlučni muževi, koji će znati i moći suprosta-. 
viti mračnom nagonu niske osvete ozbiljno do- 
stojanstvo pravednosti, koja je sestra ljubavi i 
drugarica svake istinske mudrosti. Na koncu 

je pozvao sve katolike, da ne samo ustrajno ra 
de, nego i gorljivo mole Božanskog Djetića, 
Kneza Mira, za što skorije oživotvorenje tako 
uzvišene svrhe. ' 

Međutim kobni ratni sukob ne samo nije 
prestao, nego se je na žalost još većom žestinom 
nastavio i proširio, što je sve teško žalostilo 
očinsko srce Kristova Namjesnika na zemlji, ali 
on uza sve to ne sustaje, da i dalje neumorno 
radi svim sredstvima, što ih imade na raspola- 
ganju, za predragocjenu stvar općeg mira u svi- 
jetu. Kroz čitavu godinu 1940. u tolikim svojim 
govorima i homilijama, ističe on blagodati i 
korist mira, a istodobno vazda naglašuje veliku 
istinu. Sv. Pisma, da je mir djelo pravde (»opus 
justitiae pax« Iz. 32, 17.), ali pravde, koja ima 
za drugaricu ljubav. Ova pak ublažuje strogost 
pravde, i stoga on vazda zagovara častan i tra- 
jan mir u pravdi i ljubavi. ' ' Ze 


IZJAVA SV. OCA O BOŽIĆU 1940. | 
On opet prihvaća priliku božićnog čestita- 


nja kardinalskog zbora, da ponovno naglasi sve: - 


mu svijetu neophodno nužne preduslove novog 
poredka, Spomenuvši, da već sada prevladava 
kod svih ratujućih stranaka opće mišljenj e, da 


iza rata mora svakako nastati novo preuređenje 


Europe, jer su se pokazale tolike pogreške i 
manjkavosti današnjega njenog uređenja, Sv. 
Otac izriče nadu, da će sadanje teško ratno sta- 
nje potaknuti sve ljude i sve narode na ozbiljno 
razmišljanje te da će: ovo doba velikih tjeskoba 
biti za svakoga plodno istinskim-i dubokim pou- 
kama, jer je bol često uspješniji učitelj nego li 
laki uspjeh, prema riječima Sv. Pisma: »Tan- 
tummodo sola vexatio intellectum dabit auditui« 


(Iz. 28, 19.). On se nada, da će čitavo čovječan+ 


stvo, poučeno žalosnim ratnim iskustvom, izaći 
iZ ove krvave škole razumnije, razboritije li zre- 

lije, da će otvoriti uši glasu zdravog razuma, 
pa bio taj glas ugodan ili neugođan, a zatvoriti 
ih praznoj retorici raznih zabluda, da će se 0z- 
biljno zauzeti za oživotvorenje prava i praved- 
nosti, ne samo kad se bude radilo, da se traži 
izvršenje vlastitih, nego i kad se bude moralo 
udovoljiti pravednim zahtjevima drugih. 

Još je nadodao Sv. Otac, da, iako ratujuće 
stranke nijesu složne u shvaćanju ideja i ciljeva 
toga novog poretka, ipak se svikolici slažu u 
težnji za nekim novim uređenjem i ne smatraju 
mogućim ni poželjnim jednostavni povratak 
pređašnjem stanju. Ovom prilikom on u ime 
Crkve još jednom svečano izjavljuje: »Između 


<oprečnih sistema, koji su privezani vremenu i 


od njega ovise, Crkva ne može biti pozvana, da 
se izjasni radije za jeđan nego li za drugi pra- 
vac. U opsegu univerzalne vrijednosti božan- 
skog zakona, čiji auktoritet obvezuje ne samo 
pojedine osobe nego i narode, ostaje široko po- 
lje i sloboda kretanja za najraznovrsnije oblike > 
političkih koncepcija. Crkva, kao čuvarica i 
propovjednica načela vjere i morala, ima jedini 
interes i jedinu želju, da po svojim odgojnim i 
vjerskim sredstvima, dade svim narodima bez 
razlike bistri izvor baštinjenih vrednota kršćan- 
skog života, eda bi se svaki narod, načinom, 
što odgovara njegovim osebujnostima, okoristio 
etičkim i vjerskim kršćanskim spoznajama i po- 
ticajima, da utemelji društvo dostojno čovjeka, 
duhovno uzvišeno, kao izvor istinskog blago- 
stanja« (II. sv., str. 348.—49.). Nakon toga je 
Sv. Otac potanko definirao neobhodno nužne 
moralne preduvjete za trajno novo uređenje, 
koje će donijeti sreću i zadovoljstvo svim naro- 
dima. Napomenuo ih je u pet točaka, koje za- 
služuju ozbiljnu pažnju. 

»1. Prvi je moralni preduvjet: pobjeda nad 
mržnjom, koja dandanas razdvaja narode; dakle treba 


10 


se odreći sistema i prakse, od kojih mržnja dobiva 
vazda novu hranu. I: doista u današnje doba u nelcim 
zemljama razuzdana propaganda, koja ne zazive niti od 
očitog izvrtanja istine, prikazuje protivničke. nacije 
svakog dana i svakog sata svom javnom mnijenju u 
iskrivljenom i pogrdnom svijetlu. Ali tko isloreno želi 
dobro svom narodu, tko žudi da pridonese, e bi se oču- 
vali od golemih šteta duhovni i moralni temelji buduće 
suradnje među narodima, smatrat će svojom svetom duž- 
nošću i visokom zadaćom, da ne dopusti, e bi se u mi- 
slima i u osjećajima ljudi izgubili naravni ideali isti- 


noljubivosti, pravednosti, uljudnosti i sudjelovanja u . 


dobru, osobito puk da se ne izgubi uzvišeni vrhunaravni 
ideal bratske ljubavi, što ga je Krist donio na svijet. 

2. Pobjeda nad međusobnim nepovjerenjem, koje, 
kao teški teret, pritište međunarodno pravo i ne dopu- 
šta, da se oživotvori ikakav iskreni sporazum. Dakle 
povratak načelu: »justitine soror incorrupta fides« 
(Horat: Od. I, 24, 6.—7.), povratak onoj vjernosti u 
obdržavanju ugovora, bez koje je nemoguće sigurno me=- 
đusobno življenje naroda, osobito pak skupno obstoja- 
* nje naroda jakih i naroda slabih. Kako je već učila i 
stara rimska mudrost: »fundamentum est -justitine 
fides, id est dictorum conventorumque constantia et veri- 
tas« (Cicer. De officiig I, 7, 28.). ' 

3. Pobjeda nad pogubnim načelom, da je korist 


temelj i pravilo prava, da sila stvara pravo; to na. 


čelo čini labilnim svaki internacionalni odnos, na veliku 
štetu osobito za one države, koje, bilo radi svoje tradi- 
cionalne vjernosti miroljubivim metodama, bilo radi 
svoje slabije ratne snage, neće i ne mogu se natjecati 
s drugima; dakle povratak ozbiljnoj i dubokoj moral- 
nosti u normama za međusobno življenje nacija. Očito 
je, da ovo me isključuje ni traženje pravedne koristi ni 
zgodnu zakonitu uporabu sile na zaštitu sigurnih prava 
nasilno potlačenih ili na reparaciju povreda. 

i. Pobjeda nad onini klicama sukoba, štono se sa- 
stoje u preveć vidnim razlikama na području svjetskog 
gospodarstva, dakle progresivna akcija, ekvilibrirana 
odgovarajućim garancijama, da se dođe do takvog eko- 

nomskog wređenja, koje bi davalo svim državama sred- 
stva, da mogu osigurati svojim građanima svih staleža 
doličan život. 

5. Pobjeda nad duhom hladnog egoizma, koji, uzo- 
holjen radi svoje snage, lako dolazi do toga, da ne samo 
krši čast i suverenitet država, nego i pravednu, zdravu 
i discipliniranu slobodu građana. Mjesto tog egoizma 
treba da zavlada iskrena juridička i ekonomska soli- 
darnost, bratska suradnja, u duhu propisa Božanskog 
zakona, između naroda, kojima je osigurana samostal- 
nost i neodvisnost.« 


Na koncu je svoga govora Sv. Otac izrazio 
želju, da bi ratujuće stranke već sada dale na- 
čelnu izjavu glede uspostavljenja moralno i ju- 
ridički neosporivih prava, i ponukao je sav svi- 
jet, da sjedine svoju s njegovim molitvama Sve- 
višnjemu, eda bi On svojim prosvijetljenjem i za- 
štitom nadahnuo one, u čijim će rukama, netom 
svrši ratno stanje, biti toli dalekosežne i odgo- 
vorne odluke za mir u svijetu, da ne bi ponovili 
u drugom obliku stare pogreške, pa i nehotice 
doveli narode na put, gdje se ne bi mogao naći 
nikakav pravi poredak, nego samo uzroci novih 
nesreća. Dao Bog, da bi se pameti onih, o čijoj 
će pronicavosti, jakosti volje, predviđanju i 
umjerenosti zavisiti sreća ili nesreća naroda, 
pustile voditi svijetlom one dobro poznate izre- 
ke: »Bis vincit, qui se vincit in victoria« (Pu- 
bli: Siri sententiae, 64). 

Ako pomno pročitamo gore iznesene Papine 


. izjave, opazit ćemo, kako on najviše insistira na 


moralnim preduvjetima, bez kojih se ne može 
utemeljiti pravedan i trajan mir među narodi- 
ma. On dobro znade iz žalosnog iskustva pro- 
šlosti, da se i pojedini ljudi, ma koliko bili 
ugledni i inače zaslužni za svoj narod, kao što 
i narodi pod.njihovim uplivom i vodstvom, mogu 
u času pobjedničke opojenosti lako dati zavesti 
svojim. strastima te počiniti kobnih pogrešaka 
za čitavo čovječanstvo, pa stoga on vruće ape: 

lira na sve upravljače naroda, kao što i na sve 
razboritije i zdravije narodne sile, da bi već 
sada, a osobito u času mirovnih pregovora, ulo- 
žili svu snagu, da prevlada pravo i pravednost 
a ne sila i sebičnost. Očevidno je, da on hoće da 
djeluje na javno mišljenje čitavog svijeta, pozi- 
vajući sve na ozbiljno razmišljanje i na pomni 
ispit savjesti i u isto vrijeme upozorujući ih na 
golemu njihovu odgovornost pred Bogom i pred 
poviješću, ako se ne bi izmučenom čovječanstvu 
u budućem miru osigurao pravedan nov pore- 


dak, koli na političkom toli na gospodarskom : 


području. Sv. Otac Papa drži se one preporuke 
velikog apostola naroda sv, Pavla: »Insta oppor- 
tune, importune!« te neprestano udahnjuje svir 
jetu misli mira, i naglašuje temeljne uslove 
prave sloge među narodima. ie € 

. Iako je već dva puta prigodom božićnih 
alokucija, u godini 1989. i 1940., dao već spo- 
menute svečanije izjave upogled uspostavljenja 
trajnih i pravednih odnosa između naroda, ipak 
je smatrao nužnim da se na Badnji dan uoči 
prošlog Božića opet navrati na to prevažno pi- 
tanje i ovaj put upravi posebnu radio-poruku 
svim narodima. Ova je njegova radio-poruka 
naišla posvuda na živ odjek i bi sa simpatijom 
saslušana širom čitavog svijeta. Na nju se je pak 
osvrnulo, u većoj ili manjoj mjeri, i novinstvo 
skoro svih naroda i priznalo njezinu visoku ne- 
pristranost, kao što i žarku ljubav Sv. Oca za 
čitavo čovječanstvo, koje toliko trpi u ovom 
strašnom ratnom sukobu. Zaslužuje, da i mi 
ovdje potanje iznesemo njezine glavne misli, i 
tako ćemo se i ovaj put ponovno osvjedočiti, da 
se Crkva, kao brižna majka, brine ne samo za 
vječno nego i za vremenito dobro čovječanstva, 
što je inače već odavna priznao u 18. vijeku 
francuski filozof, inače skeptik u vjeri, Montes- 
qieu, kad je izjavio: »Čudne li pojave!. Kršćan- 
ska religija, koja izgleda, da ima za svrhu samo 

sreću u budućem životu, također je temelj i ze- 
maljskoj sreći« (Esprit des lois XXIV, 23). 


IZJAVA SV. OCA O BOŽIĆU 1941. 


A sada da pregledamo ukratko ovu preva- 
žnu Papinu mirovnu poruku: 

. Spomenuvši, da bi uspomena Porođenja 
Božanskog Djetića imala donijeti svijetu ne 
samo nutarnje duhovno veselje nego i izvanjsku 
radost, Sv. Otac sa žalošću mora konstatirati, 
da »dočim je u našim crkvama na taj blagdan 
sve u sjaju i svečanosti, žalibože čovječanstvo 
ne prestaje da se razdire u ratu, koji sve raza- 
ra«. Opisavši zatim živim bojama, koje na ža- 
lost potpuno odgovaraju strašnoj stvarnosti go- 
leme materijalne i moralne ruševine, proizve- 
dene u pojedincima kao i na polju čitave ljud- 
ske djelatnosti po kobnim učincima ovoga veli- 
kog ratnog sukoba, Sv. Otac sjedinjuje svoju 
žalost sa žalošću svoje djece širom svijeta i 
hoće da svima pruži utjehu vjere, koja jedino 
proizlazi iz kolijevke novorođenoga Spasitelja, 
te pozivlje sve, da obrate svoju pamet i srce 
Bogu-čovjeku, rođenom u siromašnim jaslica- 
ma, koji jedini može dati mir i spokojnost oja- 
đenom čovječjem srcu. 

Iza toga se Sv. Otac osvrće na prigovor, što 
se često dandanas čuje, kao da bi se Kršćan- 
stvo .bilo iznevjerilo svojoj misiji, kada nije 
moglo da spriječi ovaj strašni ratni pokolj. Na 
ovu optužbu Pijo XII. odgovara ovim lapidar- 
nim riječima: 

»Ne podnipošto: Kršćanstvo, komu snaga dolazi od 
Onoga, koji je put, istina i život, i koji stoji i stajat će 
s njim do konca vjekova, nije se iznevjerilo svojoj 
misiji, nego ljudi su se odmetnuli od pravog kršćan- 
stva, koje je vjerno Kristu, kao što i od njegove nauke; 
skalupili su sebi kršćanstvo po svom ukusu, stvorili 
su sebi novi idol, koji ne spasava, koji se ne protivi 

strastima tjelesnih požuda, gramzenju za zlatom i sre- 
brom, što privlači ljudske oči, koji se ne protivi oholosti 
života; stvorili su sebi novu vjeru bez duše ili dušu bez 
vjere, masku mrtvog kršćanstva bez duha Kristova, pa 
su proglasili, da se je Kršćanstvo iznevjerilo svojoj 
misiji.« . 

Zatim, pitajući se, gdje je korijen zlu, koji 
je uzrok svim nesrećama modernoga društva, 
dakle i ovom strašnom ratnom sukobu, koji do- 
nosi tolike ruševine kod svih naroda, on upire 
prstom na temeljni uzrok svih modernih zala, a 
taj se nalazi upravo u sustavnoj dekristijaniza- 
ciji modernog čovjeka: Br 

»Ne možemo zatvoriti oči, veli Sv. Otac, na ža- 
losni pogled progresivne individualne i socijalne dekri- 
stijanizacije, koja je od propadanja ćudoređa prešla na 
oslabljenje i otvoreno nijekanje onih istina i onih sila, 
koje su određene da prosvijetle ljudske pameti glede 
dobra i zla, da učvrste obiteljski život, privatni te 
javni i državni život. Neka vjerska anemija, što se kao 
zaraza širi, tako je zahvatila mnoge narode u Evropi 
i u svijetu i proizvela u dušama takovu moralnu pra- 
zninu, da nijedan novi vjerski odgoj niti kakva nacio- 
nalna i internacionalna mitologija mije kadra da je 
ispuni. Od nazad desetljeća i stoljeća šta se sve nije 
poradilo riječima, djelima i zakonskim odredbama, da 


se iščupa iz ljudskih srdaca, počam od djece sve do . 


staraca, vjera u Boga, Stvoritelja 1 Oca sviju, nagra- 
ditelja dobra a kaznitelja zla, iznakazajući odgoj i 
obuku, pobijajući i tlačeći Kristovu vjeru i Crkvu 
svakim umjećem i sredstvima, riječju i preko novinstva, 
zloporabom znanosti i vlasti. 

Udaljivši se od Boga i od praktičnog kršćanskog 
života, je li čudo, da su ljudi upravili svoje težnje jedi- 
'no materijalnim stvarima, tjeskobno se brinući i zno- 
jeći, da se prošire na zemaljskom prostoru, da napre- 
duju preko svake mjere u osvajanju blaga i vlasti, da 
se takme, kako će što prije i što bolje proizvađati sva- 
ku stvar, što je materijalni napredak tobože traži. Ta- 
ko se je dogodilo, da je u politici prevladala neobuzdana 

pobuda za ekspanzijom i težnja za pukim političkim 
kreditom bez obzira na moralnost; da su u gospodar- 
stvu zagospodovala velika i orijaška poduzeća i udru- 
ženja, u društvenom pak životu nakupile su se i stisnule 
u zabrinjujućoj količini čete naroda u velike gradove i 
u središta trgovine i veleobrta, 8 onom mnestalnošću, što 
prati mnoštvo ljudi, koji mijenjaju kuću i boravište, 
domovinu i zanat, koji mijenjaju strasti i prijateljstva. 

Sve ovo bi uzrokom, da izmjenični odnosi u dru- 
štvenom životu poprimiše naprosto fizičko 1 mehaničko 
obilježje. Prezrevši svaku razumnu uzdu i obzir tada se 
vanjska sila i puko posjedovanje vlasti nametne nad 
normama zdravog reda, koji bi imao upravljati ljud- 
skim društvom, nad normama, koje, proglašene od Boga, 
ustanovljuju, kakvi naravni i vrhunaravni odnosi imaju 
postojati između prava i ljubavi prema pojedincima i 
prema ljudskom društvu. Tako veličanstvo i dostojan- 
stvo čovječje osobe i pojedinačkih manjih udruženja bi 
potišteno, poniženo i uništeno po ideji sile, koja stvara 
pravo, privatno vlasništvo postade za jedne sila, uprav- 
ljena iskorišćavanja tuđega rada, a kod drugih ono 
proizvede zavist, nesnošljivost i mržnju, a njihova se 
otganizacija pretvori u jako borbeno oruđe, kojim će 
osigurati svoju prevlast. U nekim pak zemljama bez- 
božna ili protukršćanska koncepcija države svojim mno- 
gostrukim mamilima tako priveza uza se čovječju 0so- 
bu, da je skoro liši slobode ne samo u privatnom nego 
i u javnom životu. 

Tko će se dakle čuditi, da se je takva radikalna 
oporba načelima kršćanskog nauka na koncu pretvorila 
u toli gorući sudar nutarnjih i vanjskih napetosti, koji 
je doveo svijet 'do uništavanja ljudskih života i rušenja 
dobara, što gledamo i čemu prisustvujemo s dubokom 
žalošću? A rat, koji je kobna posljedica i plod gore opi- 
sanih društvenih odnošaja, ne samo da ne zaustavlja 
utjecaj i vazvoj.toga sudara, nego ga dapače još više 
promiče, ubrzava i proširuje s to većim upropašćiva- 
njem svijeta, što više rat traje. I tako katastrofa po- 
staje sve općenitija.« 

Iza ovog točnog sintetičnog opisa pravog 
uzroka žalosnog današnjeg stanja, Sv. Otac 
smatra potrebnim predusresti prigovore zlona- 
mjernih protivnika vjere, koji bi iz njegova osu- 
đivanja materijalizma prošlog i sadanjeg sto- 
ljeća zaključili, kao da on osuđuje tehnički na- 
predak, te nadovezuje : : 

»Ne, mi ne osuđujemo ono, što je dar Boga, koji, 
kako nam daje kruh s njive zemaljske, tako je u dne- 
vima stvaranja svijeta sakrio u utrobi iste zemlje razna 
blaga ognja, kovina, dragocjenog kamenja, što ga ljud- 
ska ruka ima da izvuče za potrebe čovjeka, za njegov 
rad i njegov napredak. Crkva, majka tolikih sveučili- 
šta u Evropi, koja i sada časti i sakuplja najsmionije 
učitelje znanosti, istražitelje prirode, dobro znade, da 
se svaki Božji dar, pa i sama slobodna volja, može upo- 
trebiti dobro i zlo, na pohvalu_i nagradu ili na pokudu 
i osudu. Tako se je dogodilo, da uslijed duha i tenden= 
cije, kojom su ljudi često u današnje vrijeme upotre- 
bili tehnički napredak, tehnika treba da plati svoju 
zabludu i kazni samu sebe, stvarajući razorna oruđa, 
koja danas ruše, što su jučer sagradili.« 

Donio sam doslovno ovaj važan perijod iz 
radio-poruke Sv. Oca, jer zaslužuje, da ga svaki 
ozbiljan čovjek pomno pročita i o njemu raz- 
mišlja. E 

Nakon toga Sv. Otac izjavljuje, da se jedini 
lijek tolikoj nesreći, što ju prouzročiše moder- 


nom društvu prije opisane zaslude, nalazi u po-. 


vratku oltarima, gdje su već bezbrojna poko- 
ljenja vjernikA crpila blagoslov i moralnu sna- 
gu za vršenje svojih dužnosti; u povratku vjeri, 


koja je prosvijetljivala i pojedince i narode i 


upućivala ih u njihovim pravima i dužnostima; 
u povratku mudrim i neoborivim normama so- 
cijalnog reda, koje — koli na narodnom toli na 
međunarodnom polju — podižu uspješne brane 
proti zloporabi slobode, kao što i proti zloporabi 
vlasti. Osobito pak treba da glasno, postojano i 
općenito sa svih strana odjekne poziv na ove bla: 


17 


gotvorne izvore mira, kada staro uređenje bude 
imalo da iščezne i prepusti mjesto novomiu. 
Prikazavši tako pravi uzrok svim nesreća- 
ma, što su zadesile mođerni svijet, Sv. Otac, vo- 
đen jedino očinskom brigom za bijedno čovje- 
čanstvo, u želji, da se ne bi u budućim mirov- 
nim pregovorima opetovale kobne zablude pro- 
šlosti, smatra svojom dužnošću, da ponovno 
iznese, ne samo pred kršćanski nego i pred čitav 


“svijet bilo koje vjere i nazora, svoje misli o 


nužnim uvjetima za buduće pravedno uređenje 

između naroda, eda bi javno mnijenje blago-_ 
tvorno djelovalo na mirovne pregovore. Dobro 

će biti, da donesemo ove važne Papine izjave 

onako, kako su izrečene, da ih imademo pred 

sobom u autentičnom obliku : 

»Novo uređenje, koje svi narodi žele vidjeti oživo- 
tvoreno, iza tolikih kušnja i ruševina ovog rata, veli 
Sv. Otac, ima da bude podignuto na neoborivoj i nepro- 
mjenljivoj pećini moralnog zakona, što ga je sam Stvo- 
ritelj očitovao putem naravnog reda i usadio u ljudska 
srca neizbrisivim slovima; moralnog zakona, čije obdr- 
žavanje mora biti isticano i promicano od javnog mni- 
jenja svih nacija i svih država takvom jednodušnošću i 
snagom, da nitko ne uzmogne usuditi se staviti ga u 
dvojbu ili umanjiti vrijednost njegove obveze. Treba da 
on, kao sjajan svjetionik, zrakama svojih načela uprav- 
lja djelovanjem ljudi i država, koje će imati da slijede 
njegove spasonosne i korisne opomene, ako neće da bude 
osuđen na propast svaki rad i napor za ustanovljenje 
novog uređenja. Reasumirajući dakle + upotpunjujući 
ono, što smo u drugim prigodama izložili, i sada insi- 
stiramo na nekim bitnim preduslovima internacional- 
nog poredka, koji će osigurati.svim narodima pravedan 
i trajan mir i tako im donijeti sreću i blagostanje. 

1. Na polju novog uređenja, utemeljena na mo- 
ralnim načelima, nema mjesta povredi slobode, cjelo- 
kupnosti i sigurnosti drugih nacija, ma kolika bila nji- 
hova snaga obrane. Ako je neizbježivo, da velike države, 
radi svojih većih moći i jakosti, utiru put za ustanov- 

ljenje ekonomskih skupina između njih i manjih te. sla- 
bijih nacija, svakako ostaje neosporno i za ove — kao 
i za sve u opsegu općeg interesa — njihovo pravo, da 
im bude poštovana sloboda na političkom polju, da mo- 
gu čuvati onu neutralnost u sporovima između država, 
koja im pripada po naravnom i međunarodnom pravu, 
da mogu zaštititi svoj gospodarski razvitak, jer će je- 
dino na taj način moći dolično postignuti opće dobro te 


materijalno i duhovno blagostanje svog vlastitog na- 


roda. 


nim načelima, nema mjesta otvorenom ili prilrivenom 
 tlačenju kulturnih i jezičnih osebujnosti. narodnosnih 


manjina, nema mjesta sprečavanju i suzivanju njihovih | 


gospodarskih sposobnosti, niti ograničavanju ili ukida- 
nju njihove naravne populacione plodnosti. Čim savje- 
snije kompetentna državna vlast poštuje prava manji- 
na, tim sigurnije i uspješnije može tražiti od njihovih 
članova lojalno vršenje građanskih dužnosti, koje su im 
zajedničke s ostalim građanima. ' 

3. Na polju novog uređenja, utemeljena na moral- 
nim načelima, nema mjesta uskogrudnim sebičnim kal- 
kulacijama, koje idu za tim, da sebi prisvoje gospodar- 
ska vrela i nužne sirovine, tako da nacije, koje su ma- 
nje favorizirane od prirode, ostanu isključene od nji. 
hova uživanja. U tom pogledu veoma nas veseli, što 
opažamo, da se očituje potreba sudjelovanja sviju u 
uživanju zemaljskih dobara također kod .onih nacija, 
koje bi pri oživotvorenju ovog načela pripadale skupini 
onih, »koji davaju«, a ne »onih, koji primaju«. Ali od- 
govara pravičnosti, da se rješenje tog pitanja, odlučnog 
za gospodarstvo u svijetu, izvrši metodski i progresivno 
s nužnim garancijama i da se crpi pouka od manjka- 
vosti ili propusta u prošlosti. Kada se u budućem miru 
ne bi odvažno uzela u pretres ova točka, ostala bi u od- 
nosima među narodima duboka i široka klica, koja bi 
urodila gorkim prepirkama i ojađenim zavistima, što bi 
dovelo do novih sukoba. Nu treba opaziti, da je zado- 
voljujuće rješenje ovog pitanja tijesno spojeno s dru- 
gim temeljnim stožerom novog wređenja, o komu govo- 
Timo u slijedećoj točki. ' 


2. Na polju novog uređenja, utemeljena na moral- 

4. Na polju novog uređenja, utemeljena na moral- 
nim načelima, nema mjesta — pošto se eliminiraju opa- 
snija ognjišta oružanih sukoba — totalitarnom ratu ni 
neobuzdanoj utakmici u oružanju. Ne smije se dozvo- 
liti, da se nesreća svjetskog rata 3 njegovim gospodar- 
skim i društvenim ruševinama te s moralnim zabluda- 
ma i poremećajima po treći put surva na čovječanstvo. 
Pa stoga, da ovo bude pošteđeno od tog biča, potrebno 
je, da se ozbiljno i pošteno pristupi progresivnom i pri- 
mjerenom ograničenju naoružanja. Neravnovjesje izme- 
đu pretjeranog oružanja jakih država i manjkavog oru- 
žanja slabih stvara pogibelj za sačuvanje spokojnosti 
i mira među narodima i upućuje, da se dođe do širokog 
i razmjernog ograničenja u pripremanju i posjedovanju 
ofenzivnog oružja. 

U vezi pak s mjerom izvršenog razoružanja treba 
ustanoviti zgodna sredstva, časna za sve i uspješna, da 
se povrati načelu: »pacta suntservanda« (ugo- 
vori se imju poštivati) životna i moralna funkcija, što 
mu pripada u juridičkim odnosima među državama. To 
načelo, koje je u prošlosti bilo podložno zabrinjujućim 
krizama i nesumljivim povredama, našlo je protiv sebe 
neko skoro mneizlječivo nepovjerenje kod raznih na- 
roda i vlastodržaca. Da oživi izmjenično povjerenje, treba 
da se ustanove takve uredbe, koje će, dobivši opće po- 
štovanje, posvetiti se toj veleplemenitoj zadaći, bilo da 
garantiraju iskreno vršenje ugovora, bilo da pokreću, 
po načelima prava i pravičnosti, zgodne njihove isprav- 
ke ili revizije. 

Dobro znamo za bezbroj poteškoća, što ih treba 
prebrditi u tu svrhu, i da se traži od svih stranaka 
skoro nadljudska snaga dobre volje, da se dođe do slož- 
nog sretnog rješenja dvostrukog djela, što smo ga ovdje 
predočili. Ali ovaj zajednički rad toliko je bitan za 
trajan mir, da ništa ne smije zadržati odgovorne držav- 
nike, da ga poduzmu i sudjeluju pri tome svim silama 
svoje J>hre volje, koja će, gledajući na buduće dobro 
svladati žalosne uspomene pokušaja neuspjelih u 
šlosti i ne će se zastrašiti radi poznavanja giga 
odvažnosti, što se traži za to djelo. 

5. Na polju novog uređenja, utemeljena na moral- 
nim načelima, nema mjesta progonstvu vjere i Crkve. 
Iz žive vjere u osobnog trascendentalnog Boga proizvirve 
čista i otporna moralna snaga, koja nadahnjuje čitav 
ljudski život, jer vjera nije samo Kkrepost, nego i bo- 
žanska vrata, po kojima ulaze sve kreposti u hram naše 
duše i tako se stvara onaj jaki i ustrajni značaj, koji 
ne koleba u borbama za pravicu i prvednost. Ovo vrijedi 
uvijek, ali ovo treba da osobito svijetli, kada se koli od 
državnika toli ođ najzadnjeg građanina traži najveći 
napor odlučnosti i moralne snage za izgradnju nove: Eu- 
rope i novog svijeta na ruševinama, što ih je svjetski 
sukob svojim nasiljem, mržnjom i razdorom nagomilao 
u dušama. o 

Što se pak posebno tiče socijalnog pitanja, koje 
će se na svršetku rata još oštrije očitovati, naši su pred- 
šasnici, & € mi smo sami označili norme za rješenje, 
koje valja razmisliti, da će se moći podpuno izvršiti i 
donijeti pun plod jedino onda, ako i državnici i narodi, 
Doslodavci i radnici budu zadahnuti vjerom u osobnog 
Boga, zakonodavca i sudca, komu imaju odgovarati za 
svoje čine. Jer, dočim je bezboštvo, koje se diže proti 


Bogu, ureditelju svemira, najopasniji neprijatelj pra- 


vednog novog poredka, naprotiv je svaki čovjek, koji. 
vjeruje u Boga, njegov moćni pristaša i promicatelj. 
Tko vjeruje u Krista, u njegovo Božanstvo, u njegov 
zakon, u njegovo djelo ljubavi i bratstva među ljudima, 
donijet će veoma dragocjenih priloga za novu društvenu 
izgradnju, a još više će u. tom pogledu Pridomjeti držav- 
nici, ako se pokažu spremni da širom otvore vrata i 
olakšaju put Kristovoj Crkvi, eda ona uzmogne, -8lo- 
bodno i bez zapreke, stavljajući svoje vrhunaravne sile 
u službu sporazuma između naroda i mira, svojom rev- 
nošću i svojom ljubavlju sudjelovati u golemom radu 
ozdravljenja ratnih rana.« 


Iza ovoga Sv. Otac izrazuje svoje začuđe- 
nje, da se uza sve ratne nevolje u nekim stra- 
nama stavljaju smetnje djelovanju Crkve među 
njezinim vjernicima, kojima se tako, uza sve 
ostale ratne žrtve, nameće tjeskobni teret gor- 

kosti, koja tišti njihove savjesti. Zatim Sv. Otac 
završava svoju radio-poruku ovim pobudnim ri- 
ječima : 

»Iz ovoga Rima, središta, pećine i učitelja Kršćan- 
stva, grada, koji je vječan u vremenu više po Kristu ne- 
go po Cezurima, mi, potaknuti gorućom i najživljom že- 
ljom za dobro pojedinim narodima i čitavom čovječan- 
stvu, upravljamo svima naš glas, moleći i zaklinjući, da 
se uskori dan, kada će u svim mjestima, gdje neprija- 
teljstvo protiv Boga i Krista vuče narode vremenitoj 
1 vječnoj propasti, prevladati veća vjerska savjest i 
nove odluke; dan, u koji će nad kolijevkom novog ure- 
đenja između naroda opet zasjati Betlehemska zvijezda, 
vjesnica novog duha, koji će s anđelima pjevati: G lo - 
riainezcelsis Deo, i zatim proglasiti svim na- 
rodima kao dar napokon udijeljen s neba: paz ho- 
minibus bonae voluntatis. Kad grane zora 
toga dana, s kojim će veseljem i narodi i njihovi uprav- 
ljači, oslobodivši svoj duh od straha zasjeda i novih su- 
koba, pretvoriti sablje, koje rvazdiru ljudska prsa, u 
plugove, koji na suncu Božjeg blagoslova odgrću plodno 
orilo zemlje, da joj otmu kruh, koji je u istinu okvašen 
znojem, a ne više krvlju i suzama!« 


Na koncu Papa šalje svoj pozdrav i svoj 
blagoslov svim ljubljenim sinovima širom svega 
svijeta, svima, koji bilo kako trpe u teškim pri- 
likama današnjeg tjeskobnog vremena. šalje 
svoj blagoslov »i onima, koji premda ne pripa- 
daju vidljivom tijelu Katoličke Crkve, ipak su 
nama blizu po vjeri u Boga i u Isukrsta i slažu 
se s nama glede uređenja i temeljnih ciljeva 
mira.« 

Kako već spomenuh, ova je Papina radio- 
poruka bila posvuda pažljivo saslušana i našla 
je živa odjeka u novinstvu skoro svih naroda. 
Osobito se je više puta posebnim člancima na 
nju osvrnula velika štampa Francuske, španjol- 
ske, Portugala i Švicarske, ističući visoko znače- 
nje ove papinske izjave, kao što i njezinu oče- 
vidnu nepristranost. Posebno je naglasila vi- 

soku činjenicu, da se je Papa u svojoj poruci ne- 
ustrašivo i bez obzira na mišlj enje "jedne il. dm 
ge ratujuće stranke dotakao svih gorućih pita- 
nja, koja razdvajaju narode, napose pak što je 
istakao potrebu, da sve države, bogate i siro- 
masne, učestvuju u gospodarskim dobrima i gi- 
rovinama, jer je baš ovo neriješeno pitanje bilo 
jedno od glavnih uzroka ovog rata. 

Tako je ugledni francuski književnik. član 
Akademije Andre Chaumeix, u poznatoj smotri 
»Rćvue de deux mondes«, posvetio posebni čla- 
nak izjavi Pija XII. 
ovo: »Kada izgleda, da su sve nacije kao sme- 
tene i duhovi zbunjeni, vazda se je digao veliki 
glas Rima i dozvao ljudima u pamet vječne isti- 
ne, odakle će doći spas i mir.« A jedan od naj- 
većih francuskih novinara, urednik uvaženog 
dnevnika »Figaro«, Vladimir D'Ormesson, u po- 
sebnom članku, uz ostalo izjavljuje:  »Nema 
sumnje, da istine, pune jakosti i vedrine, što ih 
je Vrhovni Glavar Crkve spomenuo, odgovaraju 
skoro jednodušnim težnjama svih naroda i da bi 
one dobile plebiscit, kad bi se svi ljudi, koji da- 
nas trpe u strahovitim tminama, mogli o njima 
izjaviti.« španjolski pak dnevnik »Ya« u pošeb- 
nom uvodniku analizira Papinu poruku i nado- 
daje: »Riječ Papa ima se čitati s dužnom pom- 
njom, a ne s nakanom, da se ovdje i ondje nađe 
po koja fraza, koja bi silom pripisala Papi ono, 
što bi pojedini želio čuti. Neka svatko razmišlja, 
koliko imade odgovornosti u širokom i strašnom 
procesu dekristijanizacije, što ga Papa opisuje 
i analizira, i onda će se dovoljno približiti toj 
božićnoj poruci i crpit će obilne plodove.« 

Sa sinovskim poštovanjem i ljubavlju i mi 
svi pomljivo pročitajmo i razmišljajmo o Pa 
pinskim izjavama i združimo također naše mo- 


litve s Njegovim i tako ćemo i mi pridonijeti | 


svoj dio uspostavljenju trajnog općeg mira, te- 
meljena na pravdi i ljubavi, što ga naš Vrhovni 


i između ostaloga kazao: 

Pastir, Kristov Namjesnik na zemlji, zamjer- 
nom ustrajnošću zagovara. širimo posvuda spa- 
sonosne Njegove ideje i molimo za njihovo oži- 
votvorenje, i zastalno takvo naše nastojanje ne 
će biti uzaludno.3) 


MOLITVA SV. OCA PIJA XII. ZA MIR. 


Oče naš, koji si na nebesima, o Bože, zaštitniče 
naš, baci svoj pogled na Krista, Sina svoga! Pogledaj 
na vane njegove, što ih je otvorila njegova ljubav pre- 
ma nama # poslušnost prema Tebi! Po njima htio je 
biti naš posrednik i zagovornik u svakoj našoj nevolji. 

O Isuse, Spasitelju naš! Moli za nas kod svoga i 
našega Oca nebeskog! Moli za našu Crkvu i za sve lju- 
de, koje si otkupio svojom krvlju! 

O Kralju mira, o Kneže mira! Ti imaš ključeve 
života i smrti. Daj mir i vječni pokoj dušama sviju 
vjernika, koji izginuše u vrtlogu rata, poznatima i ne- 
poznatima, oplakivanima i zaboravljenima! Daj mir i 
vječni pokoj onima, koji su pokopani pod ruševinama 
razorenih gradova: i sela, na krvavim bojnim poljanama, 
ili u dubinama dolina i valovima mora! Neka na nji- 
hove bolove siđe Tvoja prečista krv, da očisti njihove 
haljine i da ih učini dostojnima Tvojega blaženog lica! 

Ti, ljubljeni tješitelju nesretnika, koji si zaplakao 
s Martom i Marijom i tješio ih poradi smrti njihova 
brata, udijeli mir, predanje € pomoć bijednicima, koje 
su ratne nevolje bacile u bijedu i žalost, prognanicima, 
izbjeglicama iz domovine, zarobljenicima i ranjenima, 
koji se svi ufaju u Tebe! 

Osuši suze tolikim zaručnicama i majkama, tolikim 


* sirotama i obiteljima, tolikim ostavljenima! Osuši sa- 


krivene suze, koje padaju na kruh, što ga s tugom jedu, 
iza dugoga glada, u studenim kolibicama! Osuši suze, 
koje padaju na kruh, što se dijeli djeci, kada dođu pred 
Tvoje oltare u skromnoj crkvici, da se mole za oca ili 


3) Radio-poruka Sv. Oca izašla je u cijelosti u 
»L? Paleo Romano« od 25. prosinca 1941., br. 300., 
i u reviji »La Civilta Cattolica« od 17. I. 0. g., br. 2198. 

starijeg brata, koji je možda poginuo, možda osakućen, 
možda izgubljen! Utješi sve nebeskim darovima'i onom 
plodonosnom ljubavlju, koja donosi pomoć i olakšicu, 
a koju Ti znaš uliti u plemenita srca, koja u gladnima 
i nesretnima gledaju svoju braću i u njima ljube Tvoju 
sliku! Podaj borcima, koji junački vrše svoju dužnost, 
pa za obranu domovine prinose najveću žrtvu, onaj ple- 
meniti osjećaj čovječnosti, koji ni u kojem slučaju ne 
učini drugima nešto, što ne bi htio, da se učini njemu 
i njegovu narodu (Mt. 7, 12.9. 

O Gospodine, neka zavlada cijelim svijetom ljubav 
Tvojega svetoga Duha, i neka se povrati među narode 
mir u slogi i pravednosti! Neka Tvoje blago i milosrd- 
no Srce usliši molitve naše! Neka Te učine milostivim. 
svete Mise, što ih prinosi Tvojemu Ocu nebeskom či- 


tava Crkva, zaručnica Tvoja, preko Tebe samoga; koji. 


si svećenik i žrtva zauvijek. ' 

Govori Ti srcima ljudi! Ti imaš riješi, koje pro- 
diru i potresaju srce, koje rasvjetljuju duh, smiruju 
srdžbu, utrnu mržnju i osvetu. Reci onu riječ, koja 
utišava oluju, koja ozdravlja bolesne, koja je svijetlo: 
slijepima i sluh gluhima i život mrtvima! 

Mir među ljudima, kako ga Ti hoćeš, mrtav je. 
Probudi ga, o božanski pobjedniče smrti! I po Tebi 
neka se opet smire zemlja i morel 

Učini, da prestanu oluje na nebu, koje danju i. 
noću rigaju smrt i uništenje na goloruko pučanstvo! 
Neka pravednost s kršćanskom ljubavlju sve izjednači: 
tako, da se ukloni svaka nepravda i svaka mržnja u 
“ dušama! Neka pravi, uređeni i trajni mir opet oživi; 
mir, koji će sve narode pobratiti u jednoj obitelji pod 
Tvojom moćnom zaštitom! Amen. 


Izdanja knjižnice ,,Zvijezda Mora“ - 

